Altyd lus vir nog ‘n happie? - BetterEat
Het jy al ooit gewonder waarom jy nog steeds honger is na die klein – maar ‘korrekte’ happie? Of gedink oor redes waarom die ‘kleinbordjie’ -dieet nie vir jou gewerk het nie?
Vol voel het heelwat te make met hoeveel en hoe en jy eet
Alhoewel jou maaltyd samestelling (hoeveel vet, proteïene of koolhidrate die bord kos voorsien) ‘n effek het op versadiging, is dit ook belangrik om na twee ander faktore te kyk wat ‘n rol speel. Die eerste is hoe jy eet en die tweede hoeveel.
Sit, kou en sluk
Soos jy kou en sluk, word prosesse in die liggaam geïnisieer wat deel is van vertering. Dit is noodsaaklik om die gebruik van voedingstowwe vanaf kos vir o.a. energie maar ook die onderhoud van weefsel soos bene, vel, hare, naels ens. moontlik te maak.
Wanneer die kos deur die maag beweeg word hormone/chemiese stowwe afgeskei wat die brein laat ‘weet’ – ek het genoeg gehad!
Die voordele van ‘n groter bord kos
Wenke om vol te voel sonder om ‘meer’ kalorië te eet
Sop, slaai en groente is potensieel baie handige dieethulpmiddele!
Groentesop voorsien heelwat ‘volume’ maar relatief min energie. Dit beteken mens voel versadig – maar sonder om te veel energie/koolhidrate en/of vette in te neem wat gewigsbeheer kan bemoeilik. In die somer kan groenteslaai of selfs koue groentesoppe hierdie funksie verrig! Die kuns is om groente deel te maak van meeste maaltye en te sorg dat ten minste die helfte van jou bord vol groente is – en dit sluit uit patat, aartappels en botterskorsie – dié is eerder styselgroentes.
Probeer gerus hierdie maklike, gesonde tamatiesop. Die bestandele is sodanig dat dit jou lekker vol sal laat voel en die bietjie rooipeper kan jou metabolisme so ‘n bietjie van ‘n hupstoot gee. Kyk ook gerus na die heerlike brokkoli en amper- soos- botterskorsie-kerrie-sop.
Laat prut hierdie mengsel tot die pampoen/wortel heeltemal sag is. Verwyder die sop van die plaat en versap. Gooi nou die vars tamaties en kruie en knoffel by en versap weer. Die vars tamatie-smaak verbloem dit bliktamatiesmaak